ભૂતપૂર્વ અધ્યક્ષ એન. શ્રીનિવાસનને આઇપીએલ ટીમ ખરીદવાની મંજૂરી આપવા અને બાદમાં એ અંગે વિવાદ થયા પછી બોર્ડના પદાધિકારીઓ બોર્ડની છબિ સુધારવાના દરેક પ્રયાસ કરી રહ્યા છે. સચીન તેંડુલકર અને વીવીએસ લક્ષ્મણની સાથે બોર્ડની સલાહકાર સમિતિના સભ્ય ગાંગુલીએ આ પગલાંનું સ્વાગત કર્યું છે. તેણે કહ્યું કે, ”બીસીસીઆઇએ ક્રિકેટ સાથે જોડાયેલી દરેક વ્યક્તિને આ અંગેની સૂચના આપી છે અને મને નથી લાગતું કે આમાં કોઈ મુશ્કેલી પડશે. ખેલાડીએ બોર્ડને ફક્ત એક પત્ર જ આપવાનો છે. હું એનો કોઈ રેકર્ડ નથી રાખતો કે કોનો કરાર કોની સાથે છે.”